Bosna i Hercegovina
Federacija Bosne i Hercegovine
Tuzlanski kanton
GRAD GRAČANICA
Služba za upravu, društvene djelatnosti, zajedničke poslove i boračko-invalidsku zaštitu.
Broj: 02-05-sl/2025
Datum: 27.10.2025.god.
Predmet: Dopis
Poštovani,
Polazeći od naše zajedničke misije jačanja i unapređenja kulturnog života u gradu Gračanica, te nastojeći da kontinuirano razvijamo i podržavamo rad kulturnih institucija i organizacija, obraćamo vam se s molbom za dostavu podataka putem priloženog upitnika o stanju kulture. Dobijeni podaci poslužit će nam za izradu informacija koje će biti prezentirane Gradskom vijeću Gračanica.
Cilj upitnika je da se stekne potpun uvid u trenutno stanje, organizaciju i potrebe institucija koje djeluju u oblasti kulture, kao i da se prikažu dosadašnji uspjesi, primjeri dobre prakse i izazovi s kojima se suočavate u svom radu.
Vaši odgovori bit će dragocjeni za izradu sveobuhvatne analize stanja kulture na području našeg grada, koja će pomoći u planiranju i realizaciji budućih mjera i projekata usmjerenih na unapređenje kulturnog sektora.
Molimo vas da dostavite cjelovite i detaljne odgovore na postavljena pitanja, uz što više pokazatelja o vašem radu i potrebama. Također vas ljubazno molimo da priložite nekoliko fotografija realizovanih projekata iz oblasti kulture.
(Uz ovaj dopis dostavljamo i upitnik, koji možete preuzeti i na zvaničnoj web stranici Grada Gračanica.)
Informaciju možete dostaviti preporučenom poštom ili lično tokom radnih dana   (ponedjeljak-petak), u period od 08:00 do 15:00 časova na adresu :
                                                            GRAD GRAČANICA
                                         Služba za poslove Gradonačelnika i Gradskog vijeća
                                                   Ul. Mula Mustafe Bašeskije broj 1.
                                                             75320 Gračanica

ili na mail adresu: e.brkic@gracanica.gov.ba

Krajnji rok za dostavu popunjenog upitnika je 06.11.2025.godine
Za sva dodatna pitanja možete nas kontaktirati na mail e.brkic@gracanica.gov.ba  ili na telefon 035 700 802 .

S poštovanjem,
                                                                                                                GRADONAČELNIK
                                                                                                         Sadmir Džebo

